Ular Isroil razvedkasiga maxfiy ma’lumot va hujjatlar yetkazib berganligi aytilmoqda. Foto: Anadolu Agency Istanbul shahrida Isroil «Mossad» maxsus xizmatining 15 nafar axborotchi agenti qo‘lga olindi. Bu haqda Anadolu agentligi xabar bermoqda. Josuslikda ayblanayotgan Falastin va Suriya fuqarolari Turkiya hududida istiqomat qilgan va Istanbul prokuraturasi surishtiruvi doirasida qo‘lga olingan. Agentlik suhbatdoshlarining so‘zlariga ko‘ra, ular Isroil razvedkasiga maxfiy ma’lumot va hujjatlar yetkazib bergan. Ma’lum qilinishicha, josuslik tarmog‘i a’zolari elektron o‘tkazmalar va kurerlar orqali haq olib kelishgan. 27 iyulda Eron kontrrazvedkasi mamlakat chegarasi yaqinida «Mossad» agentlarini qo‘lga olgandi.